CELEX: 22014D0213
Language: lt
Date: 1414108800000
Title: EEE jungtinio komiteto sprendimas Nr. 213/2014 2014 m. spalio 24 d. kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1437]

3.9.2015   
            
            
               LT
            
            
               Europos Sąjungos oficialusis leidinys
            
            
               L 230/8
            
         EEE JUNGTINIO KOMITETO SPRENDIMAS
   Nr. 213/2014
   2014 m. spalio 24 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1437]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2014 m. vasario 26 d. Europos Parlamento ir Tarybos direktyva 2014/31/ES dėl valstybių narių įstatymų, susijusių su neautomatinių svarstyklių tiekimu rinkai, suderinimo (1);
            
         
               (2)
            
            
               į EEE susitarimą turi būti įtraukta 2014 m. vasario 26 d. Europos Parlamento ir Tarybos direktyva 2014/32/ES dėl valstybių narių įstatymų, susijusių su matavimo priemonių tiekimu rinkai, suderinimo (2);
            
         
               (3)
            
            
               Direktyva 2014/31/ES nuo 2016 m. balandžio 20 d. panaikinama į EEE susitarimą įtraukta Europos Parlamento ir Tarybos direktyva 2009 m. balandžio 23 d. 2009/23/EB dėl neautomatinių svarstyklių (3), todėl nuo 2016 m. balandžio 20 d. ji turi būti iš EEE susitarimo išbraukta;
            
         
               (4)
            
            
               Direktyva 2014/32/ES nuo 2016 m. balandžio 20 d. panaikinama į EEE susitarimą įtraukta 2004 m. kovo 31 d. Europos Parlamento ir Tarybos direktyva 2004/22/EB dėl matavimo priemonių (4), todėl nuo 2016 m. balandžio 20 d. ji turi būti iš EEE susitarimo išbraukta;
            
         
               (5)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo IX skyrius iš dalies keičiamas taip:
   
               1.
            
            
               Po 27c punkto (Europos Parlamento ir Tarybos direktyva 2007/45/EB) įterpiami šie punktai:
               
                           „27d.
                        
                        
                           
                              32014 L 0031: 2014 m. vasario 26 d. Europos Parlamento ir Tarybos direktyva 2014/31/ES dėl valstybių narių įstatymų, susijusių su neautomatinių svarstyklių tiekimu rinkai, suderinimo (OL L 96, 2014 3 29, p. 107).
                        
                     
                           27e.
                        
                        
                           
                              32014 L 0032: 2014 m. vasario 26 d. Europos Parlamento ir Tarybos direktyva 2014/32/ES dėl valstybių narių įstatymų, susijusių su matavimo priemonių tiekimu rinkai, suderinimo (OL L 96, 2014 3 29, p. 149).“
                        
                     
         
               2.
            
            
               27 punkto (Direktyva 2009/23/EB) ir 27b punkto (Direktyva 2004/22/EB) tekstas nuo 2016 m. balandžio 20 d. išbraukiamas.
            
         2 straipsnis
   
      Europos Sąjungos oficialiojo leidinio EEE priede skelbtini direktyvų 2014/31/ES ir 2014/32/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2014 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. spalio 24 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 96, 2014 3 29, p. 107.
   
      (2)  OL L 96, 2014 3 29, p. 149.
   
      (3)  OL L 122, 2009 5 16, p. 6.
   
      (4)  OL L 135, 2004 4 30, p. 1.
   
      (5)  Konstitucinių reikalavimų nenurodyta.